Decret 225/1996 sobre la denominació oficial del municipi de Beneixama
<div align=justify>
L’Ajuntament de Benejama, en sessió del dia 31 de maig de 1996, va aprovar el canvi del nom actual del municipi per la forma tradicional en valencià de Beneixama.

La Direcció General d’Ordenació i Innovació Educativa i Política Lingüística de la Conselleria de Cultura, Educació i Ciència, considera correcta en valencià la grafia Beneixama.

La Llei de la Generalitat Valenciana 4/1983, de 23 de novembre, d’Ús i Ensenyament del Valencià, disposa en l’article 15.1 que correspon al Govern Valencià determinar els noms oficials dels municipis de la Comunitat Valenciana.

Per tant, vist l’expedient instruït per l’Ajuntament de Benejama per a la modificació de la denominació actual del municipi per la forma en valencià de Beneixama, en què s’acredita el compliment de les prescripcions exigides en la legislació vigent, a proposta del conseller de Presidència i amb la deliberació prèvia del Govern Valencià, en la reunió del dia 10 de desembre de 1996,

Article únic
El municipi de Benejama, de la província d’Alacant, adoptarà la denominació tradicional de Beneixama. Les referències que a l’antic nom hagueren realitzat els òrgans de l’Estat i altres organismes públics s’entendran fetes, a partir de la publicació d’aquest decret en el Boletín Oficial del Estado, a la nova denominació.

Contra aquest decret, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia de la publicació d’aquest decret en el Boletín Oficial del Estado, d’acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l’esmentada Llei 30/1992), sense prejudici que les persones interessades exercisquen qualsevol altre recurs que consideren oportú.

València, 10 de desembre de 1996.- El president de la Generalitat Valenciana: Eduardo Zaplana Hernández-Soro.

Decrets que regulen l’alteració dels topònims valencians
 Decret 74/1984 de regulació de l'alteració del nom dels municipis valencians
 Decret 58/1992 de regulació de l'alteració del nom dels municipis valencians

Enllaços relacionats amb el decret i el municipi

 La publicació del decret al Diari Oficial de la Generalitat Valenciana, DOGV
 El municipi de Beneixama a la Viquipèdia
 La pàgina web de l’Ajuntament de Beneixama

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l’Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1996